ก๋วยเตี๋ยวโกเหลียงคลองส่งน้ำ ร้านนี้นับเป็นร้านก๋วยเตี๋ยวเจ้าเก่าแก่อีกร้านหนึ่งในโคราช ตัวร้านเป็นอาคารพาณิชย์ขนาดหนึ่งคูหาอยู่ด้านหลังเซฟวันบนถนนคลองส่งน้ำ ก๋วยเตี๋ยวร้านนี้มีความโดดเด่นที่น้ำซุปใสซึ่งจะเผ็ดร้อนหอมกลิ่นพริกไท ในร้านมีทั้งหมูและเนื้อ โดยแยกหม้อต้มก๋วยเตี๋ยวหมูและก๋วยเตี๋ยวเนื้ออย่างจัดเจน เมนูที่ได้ลองวันนี้ก็มี

ลวกจิ้มเนื้อรวม 50฿ เนื้อก็มีแค่ 3 อย่างคือ ลูกชิ้น เนื้อสดและเนื้อเปื่อย ลูกชิ้นลูกขนาดเล็กแต่เคี้ยวเด้งได้รสเนื้อไม่มีแป้ง เนื้อสดก็นุ่ม เนื้อเปื่อยก็นิ่ม ร้านนี้ไม่ทํานํ้าจิ้มมาให้ ลูกค้าต้องทําเองตามใจชอบ ????????????????

เกาเหลาเนื้อไม่งอก 35฿ เนื้อก็มีแค่ 3 อย่างเหมือนกับลวกจิ้ม แต่มีที่เด็ดที่นํ้าซุปใสสูตรของทางร้าน นํ้าซุปออกรสเผ็ดร้อนของพริกไทยและรสกลมกล่อมของนํ้าต้มกระดูก ซดน้ำจนเกลี้ยงชามเลยครับ ????????????????

ร้านก็ได้บรรยากาศสนุกสนานแบบร้านก๋วยเตี๋ยวที่พนักงานจะตะโกนสั่ง ลุงคนทําจะทวนถามอีกครั้ง ก่อนจะทําและตะโกนบอกให้ไปส่งเมื่อทำเสร็จ ตะโกนเบาๆแบบพูดเสียงดัง ร้านเป็นแบบโอเพ่นแอร์ก็เปิดพัดลมช่วยระบายอากาศ ร้านเปิดช่วงเช้าถึงตอนบ่ายหรือถ้าของหมดก็จะปิด ร้านเปิดทุกวันยกเว้นวันพระ ร้านอยู่ข้างถนนไม่มีที่จอดของร้านต้องหาที่จอดข้างถนนเอากันเอง